IV.

DOLOŽKA
finančných, ekonomických, environmentálnych vplyvov a vplyvov na zamestnanosť

Prvá časť - Odhad dopadov na verejné financie 

Z finančného hľadiska sa predpokladá dopad na verejné financie v  rokoch 2004 až 2008, a to na 

a)	postupný nákup hasičskej a záchranárskej techniky pre Hasičský a záchranný zbor v roku 2004 v sume 509,9 mil. Sk, v roku 2005 v sume 593,2 mil. Sk, v roku 2006 v sume 655,4 mil. Sk , v roku 2007 v sume 679,8 mil. Sk a v roku 2008 v sume 632,0 mil. Sk
 
b)	platy a odvody do poistných fondov súvisiacich s celkovým zvýšením početných stavov Hasičského a záchranného zboru o 556 funkčných miest v štátnej službe z toho  v roku 2005 v sume 74,3 mil. Sk, v roku 2006 v sume 56,5 mil. Sk, v roku 2007 v sume 57,8 mil. Sk a v roku 2008 v sume 59,2 mil. Sk.

Druhá časť - Odhad dopadov na obyvateľov, hospodárenie podnikateľskej sféry 
a iných právnických osôb

Zo správy a súvisiacich navrhovaných opatrení vyplýva pozitívny dopad na zvyšovanie úrovne v oblasti ochrany života a zdravia obyvateľov, ako aj ich majetku a majetku právnických osôb a podnikajúcich fyzických osôb.

Tretia časť - Odhad dopadov na životné prostredie 

Možno reálne predpokladať, že navrhované opatrenia v oblasti postupného personálneho a materiálno-technického dobudovania Hasičského a záchranného zboru sa pozitívne prejavia aj v oblasti ochrany životného prostredia na miestnej, regionálnej i celoslovenskej úrovni.

Štvrtá časť - Odhad dopadov na zamestnanosť

Realizáciou návrhu na postupné zvýšenie početných stavov Hasičského a záchranného zboru sa vytvoria predpoklady na celkové zvýšenie zamestnanosti v uvedených rokoch o 556 miest.